alexandrainst/scandi-wiki huggingface dataset:
Lys katteedderkopp

Lys katteedderkopp (Zora spinimana) er en edderkoppene i gruppen (familien) Zoridae.

Utseende 
Lys katteedderkopp er en middelsstor og forholdsvis kraftig edderkopp. Hunnen er 6-7 millimeter lang, mens hannen er litt mindre. Forkroppen har et bred mørk langsgående midtfelt, med en smal lysere stripe midt i. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre, som delvis overlapper det fremre. 

Beina er nokså kraftige, gjerne med ganske lange, mørke børster. Ytterst er de mørkere enn nær kroppen. Et av kjennetegnene er at ihvertfall de to fremste beina har noen mørke langsgående striper.

Levevis 
Lys katteedderkopp er aktiv om dagen (dagslys), den lager ikke fangstnett, men jakter i det fri. De trives på skogbunnen mellom løvstrø, i lavvokst vegetasjon. Den kan finnes både der det er ganske tørt og noe fuktig.

Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.

Utbredelse 
Lys katteedderkopp finnes i den palearktiske sone. Den finnes i Norge og er den vanligste arten fra slekten Zora i Norge.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Zora (tysk)
 Platnick, Norman I. 2009. The world spider catalog, version 9.5. American Museum of Natural History.
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3

Eksterne lenker 
 
 Glenn Halvor Morka: Edderkoppkroken. Nettside om norske edderkopper, med mange bilder

Zoridae
Dyr formelt beskrevet av Carl Jacob Sundevall
Edderkoppdyr formelt beskrevet i 1833
Ferjesambandet Knarvik–Steinestø

Knarvik–Steinestø var Norges mest trafikkerte fergesamband da det ble nedlagt i 1994 etter at Nordhordlandsbrua åpnet.

I 1982 Trafikkerte  MF «Alversund» (Nå Sogn) og MF Seimstrand (Nå «Stryn») sambandet. Dette ble etterhvert krevende og dermed kjøpte BNR en ny ferge med navn MF «Austrheim» (Nå «Sulafjord»). i 1989 var det behov for en til ferge, da bestilte  MF «Masfjord». I 1992 var MF «Seimstrand» for dårlig til å være på dette sambandet og ble dermed solgt/byttet ut med MF «Nordfjord» (Nå Melderskin). I 1994 ble Nordhordlandsbrua bygget og sambandet ble dermed lagt ned.

På det meste ble det fraktet om lag 6000 kjøretøy over dette sambandet hver dag.

Tidslinje 

 1982 - Følgende ferger er i sambandet MF «Alversund» (Nå Sogn) og MF Seimstrand (Nå «Stryn»).
 1986 - MF «Austrheim» (Nå «Sulafjord») ble bygget og levert og satt inn i sambandet.
 1989 - MF «Masfjord» (Nå MF «Marstein») ble bygget og levert og satt inn i sambandet.
 1992 - MF Seimstrand ble byttet ut med MF «Nordfjord».
 1994 - Nordhordlandsbrua ble bygget og sambandet ble lagt ned.

Ferger

Referanser

Kilder 
 www.bibelsenter.no Knarvik – Frå utmark til småby.
 www.oster.no A/S Ferjetrafikk

Tidligere fergesamband i Hordaland
Opphør i 1994
Knarvik
Artikler i sjøfart-prosjektet
Zora parallela

Zora parallela er en edderkoppene i gruppen (familien) Zoridae.

Utseende 
Zora parallela er en middelsstor og forholdsvis kraftig edderkopp. Hunnen er ca. 5 millimeter lang, mens hannen gjerne er litt mindre. Forkroppen har et bred mørk langsgående midtfelt, som har et lysere felt midt i. Bredden på det lyse midtfeltet er lik med de mørkere feltene ved siden, det står ikke i klar kontrast til dette, men har en litt glidende overgang. Den er litt snarlik en liten og lys ulveedderkopp (Lycosidae), men øynenes plassering skiller den fra disse. De åtte øynene er ordnet i to rektangler, et mindre, fremre og et større, bakre som delvis overlapper det fremre. 

Beina er nokså kraftige, gjerne med ganske lange, mørke børster. Ytterst er de mørkere enn nær kroppen. Et av kjennetegnene er at beina har noen mørke langsgående striper.

Levevis 
Zora parallela er aktiv om dagen (dagslys), den lager ikke fangstnett, men jakter i det fri. De trives på varme, lune enger, i lavvokst vegetasjon. Den finnes som kjønnsmoden (imago) fra mai til januar.

Hunnene spinner en flat, hvit eggsekk av edderkoppsilke, legger eggene sine i den og stiller seg over den for å vokte den til eggene klekkes.

Utbredelse 
Zora parallela finnes i Europa, østover i Russland. Den er ikke registrert i Norge.

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Zora (tysk)
 Platnick, Norman I. 2009. The world spider catalog, version 9.5. American Museum of Natural History.
 Roberts, M.J. (1995) Spiders of Britain & Northern Europe. Harper Collins. ISBN 0-00-219981-5
 Sandhall, Åke & Almquist, Sven. Spindlar och deras släktingar: naturguide i färg om spindeldjurens utseende, utveckling, levnadssätt och beteende. Interpublishing AB, 1980. ISBN 91-534-0580-3

Eksterne lenker 
 
 Glenn Halvor Morka: Edderkoppkroken. Nettside om norske edderkopper, med mange bilder

Zoridae
Britt Tønne Haugan

Britt Tønne Haugan (født 19. oktober 1965) er en norsk lærer og politiker (Sp).

Hun var medlem av Levanger kommunestyre for Kristelig Folkeparti 1999–2000 og 2007–2012, KrFs gruppeleder i Nord-Trøndelag fylkesting 2007–2011 og 2. nestleder i KrFs kvinnenettverk 2009–2010. I 2010 var hun foreslått som ny leder i Nord-Trøndelag KrF, men tapte for Johannes Sandstad. Ved fylkestingsvalget året var Haugan KrFs førstekandidat, men andrekandidaten Sandstad ble kumulert inn, som KrFs eneste representant. Haugan var nestleder i Nei til EU 2011–2013. I 2014 meldte hun overgang fra KrF til Senterpartiet. Hun var på nytt medlem av Nord-Trøndelag senere Trøndelag fylkesting 2015–2019.

Hun er utdannet allmennlærer ved Høgskolen i Nord-Trøndelag. Haugan har vært lærer ved Nesheim skole i Levanger og ved Sandvollan skole i Inderøy samt rektor ved Fagerhaug kristne skole i Stjørdal (2012–2014). Hun har også vært leder for et asylmottak.

Referanser 

KrF-politikere i Nord-Trøndelag
Sp-politikere i Nord-Trøndelag
Lokalpolitikere i Levanger
Norske skoleledere
Personer fra Levanger kommune
Fødsler i 1965
Sp-politikere i Trøndelag
Jonas Basanavičius

Jonas Basanavičius (født 23. november 1851 i Ozkobole i Polen, død 27. februar 1927 i Wilno) var en litauisk lege, vitenskapsmann og politiker. Han er kjent for sin rolle i den litauiske nasjonale bevegelsen fra slutten av 1800-tallet. 

Basanavičius grunnla i 1883 avisen Aušra, som var den første som utkom på litauisk. I 1905 tok han initiativ til å samle en kongress av litauere i Vilna (Vilnius) og i 1907 etablerte han Det litauiske vitenskapsselskap. I 1917 og 1918 deltok han i arbeidet som ledet fram til Litauens uavhengighetserklæring. 

Han er gravlagt på Rasos-kirkegården i Vilnius.

Referanser

Eksterne lenker 
 Jonas Puzinas: «Dr. Jonas Basanavičius — Founder of Aušra», Lituanus. Lithuanian Quarterly Journal Of Arts And Sciences, bd. 23, nr. 3, 1977

Litauiske leger
Litauiske forskere
Litauiske politikere
Fødsler i 1851
Dødsfall i 1927
Personer fra Vilkaviškis kommune
Bergen stiftamt

Bergenhus stiftamt (Bergenhuus Stift), senere Bergen stiftamt var en administrativ enhet (stiftamt) i Norge 1669–1918, som i geografisk utbredelse tilsvarer dagens Vestland og Sunnmøre. Administrasjonen lå i Bergen og var hovedamt også for Nordlandenes amt (Nordland og Troms) frem til 1685, da dette ble overført til Trondhjems stiftamt.

Historikk 
Amtet omfattet det tidligere Bergenhus hovedlen.

Se også 
 Bergenhus amt
 Romsdals amt
 Nordlandenes amt
 Liste over Hordalands fylkesmenn

Amter i Norge
Gordarike

Gordarike er en familiepark som ligger i Gol i Hallingdal og er en rekonstruert middelalderpark. Tema og miljø er bygd på vikingtiden og middelalderen. Her står blant annet en tro kopi av Gol stavkirke, som har fått navnet Gol nye stavkirke. Originalen står på Norsk Folkemuseum. Andre historiske bygninger er en vikinghall eller langhus med utstilling om norrøn mytologi og en kongehall. Ulike konstruksjoner som kong Haddings gravhaug, tårnet Yggdrasil, et nissehus med verksted og elv med små vikingskip. Kong Hadding var en av småkongene som hersket lokalt i Norge i tiden før Harald Hårfagre.

Gol Stavkirke 
Kopien av Gol stavkirke ble bygd på 1980-tallet, og vigslet av biskopen i Tunsberg i 1994. Mannen bak gjenreisingen er Torbjørn Rustberggaard.

Haddingamfiet 
Amfiet er i norrøn byggestil, og en arena for arrangement, teaterstykker og festivaler med rundt 700 sitteplasser.

Vikingbyen 
«Vikingbyen» består av «Kongehallen» og Vikingkroa som har tablåer og lydshow om Fanitullensagnet. De tre bygningene og innredningene er inspirert av vikingtidens arkitektur og miljø.

Fornøyelsesparker i Norge
Byggverk i Gol
Kultur i Gol
Spartacus (andre betydninger)

Spartacus har flere betydninger:

Historie
 Spartacus, en romersk gladiator og opprørsleder
 Spartacusopprøret, også gladiatoropprøret (73–71 f.Kr.) ledet av Spartacus

Litteratur
 Spartacus Forlag, norsk forlag

Film / TV
Spartacus (film), am. film fra 1960 med Kirk Douglas som Spartacus.
 Spartacus: Blood and Sand (2010) basert på den historiske personen 
 Spartacus: Gods of the Arena (2011), miniserie som prequel til Blood and Sand

Sport
Idrettslaget Spartacus, et norsk idrettslag fra Oslo

Innkjøp
Spartacus Forvaltning, en norsk innkjøpsorganisasjon for bedrifter
Roosevelt Hotel (Hollywood)

Roosevelt Hotel er et historisk hotell i spansk stil som har adressen 7000 Hollywood Boulevard i Hollywood i Los Angeles i California. Hotellet har fått sitt navn fra Theodore Roosevelt. Byggingen ble finansiert av en gruppe som inkluderte Douglas Fairbanks, Mary Pickford og Louis B. Mayer. Det åpnet første gang 15. mai 1927. Det kostet USD 2,5 millioner å bygge dette 12 etasjers bygget som har 300 rom og suiter. Det blir nå drevet av Thompson Hotels. 

Etter en omfattende oppussning i 2005 har hotellet blitt mer brukt i filmer og for Hollywoods natteliv. Hotellet har blitt mer populært blant Hollywoods yngre garde de siste årene, mye på grunn av den trendye nattklubben Teddy's, som ligger i hotellets hovedlobby.

Plass i Hollywoods historie
Hollywood Roosevelt Hotel var stedet hvor den første Oscar-utdelingen ble avholdt i 1929 i hotellet Blossom ballroom. Senere var seremonien mye større enn den første banketten for 250 personer. Det ble aldri gjort noe forsøk på å avholde Oscar-seremonien i hotellet en gang til.

Frances Farmer var en æresgjest tidlig på 1950-tallet etter at sin medvirkning i This Is Your Life. Marilyn Monroe bodde i Hollywood Roosevelt i to år etter at hennes modellkarriere hadde tatt av. Hennes første sett med fotografier for et tidsskrift ble tatt på stupebrettet til hotellets basseng på baksiden av selve hotellet. Dette ble fjernet for ikke så lenge siden. Hotellets ombygde basseng har et undervannsveggmaleri malt av David Hockney.

Referanser

Eksterne lenker 
 
 The Roosevelt Hotel hos Seeing-Stars.com
 Haunted Hotel: Hollywood Roosevelt Hotel
 The Roosevelt Hotel's Bowling Alley: The Spare Room

Hoteller i USA
Hollywood
Byggverk fullført i 1927
1927 i California
Eden Hazard

Eden Michael Hazard (født 7. januar 1991) er en belgisk fotballspiller som spiller for den spanske klubben Real Madrid CF.

Han spiller venstre ving. Hazard er kjent for sin kreativitet, fart og for sine tekniske ferdigheter. Per 2012 spiller han fast for .

Mens han spilte i Frankrike hadde både Manchester United og Manchester City vært interessert i angrepsspilleren, men 29. mai 2012 ble det klart at Eden Hazard gikk til Chelsea for rundt 33 millioner pund, drøyt 308.550.000kr.

Hazard har vunnet UEFA Europa League, Capital One Cup, FA-cupen og Premier League. I juni 2015 ble han også kåret til Premier League's beste fotballspiller.

Hans bror Thorgan Hazard spiller for Borussia Dortmund. Hans bror Kylian Hazard spiller for Cercle Brugge KSV.

7. juni 2019 ble Chelsea og Real Madrid CF enige om en overgang for Eden Hazard. 13. juni 2019 ble han presentert som Real Madrid-spiller.

Landslaget 
Han ble tatt ut i s EM-tropp til EM i Frankrike 2016. Han var også være Belgias kaptein under mesterskapet, etter at landslagskaptein Vincent Kompany ble skadet.

Han ble tatt ut i s tropp til VM i fotball 2018 i Russland. 

Han fikk Sølvballen i VM 2018 bak Luka Modrić.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 
 

Belgiske fotballspillere
Spillere i Fotball-VM 2014
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for Lille OSC
Fotballspillere for Chelsea FC
Fotballspillere for Real Madrid CF
Personer fra distriktet Soignies
Stjørdal videregående skole

Stjørdal videregående skole var en offentlig videregående skole i Stjørdal kommune i Trøndelag. Den ble slått sammen med en to andre skoler i 1997.

Skolen ble opprettet som en teknisk aftenskole på initiativ fra Stjørdal Håndverkerforening i 1930, og ble utvidet med en snekkerlinje to år senere. Høsten 1941 ble skolen slått sammen med kommunens yrkeskurs for arbeidsledig ungdom til Stjørdal yrkesskole, og fikk statlig driftstilskudd. 

Skolen skiftet navn til Stjørdal videregående skole i 1970-årene. I 1975 tok skolen i bruk nye lokaler i umiddelbar nærhet til Ole Vig videregående skole, det daværende gymnaset. I 1980 hadde skolen intet mindre enn 41 linjer. I 1997 ble Stjørdal, Ole Vig og Skatval videregående skoler slått sammen til den nye Ole Vig videregående skole.

Knut Schønberg var rektor i mesteparten av skolens levetid. Han tiltrådte i 1949 og satt til han gikk av med pensjon i 1983.

Referanser 

Videregående skoler i Trøndelag
Skoler i Stjørdal
Utdanningsinstitusjoner etablert i 1930
Utdanningsinstitusjoner nedlagt i 1997
Trish Adlesic

Trish Adlesic er en amerikansk filmprodusent og location manager.

Adlesic begynte som location manager på TV-serien Lov og orden i 1990. Siden 2000 har hun hatt den samme jobben på Law & Order: Special Victims Unit.

Hun produserte Josh Fox sin Oscar-nominerte dokumentarfilm Gasland (2010).

Eksterne lenker 
 

Filmprodusenter fra USA
Hildrehesten

Hildrehesten er et fjell i Haram kommune i Møre og Romsdal. Det har en høyde på 740 meter over havet. Ved foten av fjellet ligger på den ene siden bygda Hildre, og på den andre tettstedet Brattvåg.

Referanser 

Fjell i Ålesund kommune
Fjell under 1000 meter
Tim Hetherington

Tim Hetherington (født 5. desember 1970, død 20. april 2011 i Misrata i Libya) var en britisk fotojournalist.

Hetherington studerte litteratur ved University of Oxford, før han studerte fotojournalistikk under Daniel Meadows og Colin Jacobson i Cardiff i 1996.

Etter å ha jobbet som trainee i The Big Issue, jobbet han mye i Vest-Afrika, og dokumenterte den politiske uroen der. Under borgerkrigen i Liberia var Hetherington og hans kollega James Brabazon de eneste utenlandske journalistene som levde bak rebellenes linjer, noe som førte til at president Charles Taylor utstedte en henrettelsesordre på dem.

I 2006 jobbet han som etterforsker for FN sin sanksjonskomité for Liberia. Mellom 2007 og 2008 reiste Hetherington flere ganger til Afghanistan sammen med skribenten Sebastian Junger, på oppdrag for Vanity Fair. Disse turene førte til den prisbelønte dokumentarfilmen Restrepo (2010).

Hetherington ble drept mens han dekket den anspente situasjonen i den beleirede byen Misrata i Libya, i løpet av den libyske borgerkrigen i 2011. Under det samme angrepet ble også fotografen Chris Hondros drept og fotograf Guy Martin ble alvorlig såret. En kilde sier at de reiste sammen med opprørere på tidspunktet for deres død, og flere libyske opprørere skal også ha blitt drept i samme eksplosjon. Hetherington ble overlevd av sine foreldre, en søster og bror, samt tre nieser og nevøer. Noen få dager etter Hetheringtons død i Misrata, ble det det største torget i den libyske byen Ajdabiya navngitt etter ham.

Referanser

Eksterne lenker 
 
 
  Tim Hetherington's channel at Vimeo
  "Brit Wins World Press Photo 2007" l nu.nl. Accessed 2 November 2010.
  "Long Story Bit by Bit". Umbrage Gallery. Accessed 5 May 2009.

Personer fra Birkenhead
]Personer fra Liverpool
Engelske fotografer
Fotojournalister
Britiske journalister
Krigsfotografer
Korean Broadcasting System

Korean Broadcasting System (KBS) er et statlig eid kringkastingsselskap, og den største av de fire store kringkasterne i Sør-Korea. Selskapet er best kjent for sine nyhetssendinger og historiske drama, men møter sterk konkurranse fra de privateide MBC og SBS. Det fjerde store kringkastingsselskapet er det statlig eide EBS med fokus på utdanning.

En obligatorisk kringkastingsavgift bidrar med 37,8 prosent av KBS inntekter, mens 47,6 prosent av inntektene kommer fra kommersiell reklame For å finansiere programmer som KBS World Radio og en radiotjeneste for handikapede mottar KBS offentlig finansiering.

Kanaler

Fjernsyn 
 KBS 1TV, nyheter og aktualiteter, utdanning, sport og kultur. Etablert i 1961 som HLKA-TV. KBS 1TV er fullfinansiert av kringkastingsavgift og viser ingen kommersielle reklamebudskap.
 KBS 2TV, underholdning, drama og utdanning. Etablert i 1964 som Tongyang Broadcasting Corporation.

Fjernsyn via kabel og satellitt 
 KBS Prime, kultur og drama. Etablert i 1996 som KBS satellite 2 og KBS Korea i 2002.
 KBS Drama, tidligere KBS Sky Drama, etablert i 2002.
 KBS N Sports, tidligere KBS Sports/KBS Sky Sports, etablert i 2002.
 KBS Joy, komedier og spørrekonkurranser, etablert i 2006.

Radio 
 KBS Radio 1 (AM/FM), nyheter og aktualiteter, dokumentarer og kultur, etablert i 1965.
 KBS Radio 2 (AM/FM), underholdning, etablert i 1967 som KBS Second Programme.
 KBS Radio 3 (AM/FM), etablert i 1973 som RSB (Radio Seoul Broadcasting), renavnet til TBC Radio på 1970-tallet, dagens navn fra 1980. Lagt ned i 1981. Erstattet av KBS Radio 2 sin regionalradio og Educational FM, nåværende EBS FM). Relansert på 2000-tallet som en spinoff fra KBS Radio 2. I 2010 lansert som FM-radio og etablert som en radiokanal for funksjonshemmede.
 KBS 1FM (FM), klassisk musikk og folkemusikk, etablert i 1979 som KBS-FM.
 KBS 2FM (89.1 MHz Cool FM), populærmusikk, etablert i 1966 som TBC-FM.
 KBS social radio (kortbølge & mellombølge), etablert i 1975 som KBS Third Programme.
 KBS World Radio, internasjonal radiokanal.

KBS World 

KBS World er KBS sin utenlandssending som sender både fjernsyn og radio.

Referanser

Eksterne lenker 
 
  KBS World
  KBS World News Today

 
Selskaper etablert i 1927‎
Seoul
Hotell Hellman EP

Hotell Hellman EP er en EP med Onkel Tuka, utgitt i 2008.

Sporliste

 «Hotell Hellman»
 «I kø»
 «1716-1718»

EP-plater fra 2008
Onkel Tuka-album
Norske EP-plater
Hotell Hellman

Hotell Hellman er et musikkalbum med Onkel Tuka, utgitt i 2008.

Sporliste

 «I kø»
 «Fredløs røver»
 «Åh død»
 «En sang for en som kjempa»
 «J.C. Pettersen»
 «1716-18»
 «Hotell Hellman»
 «Lille Mari»
 «Når toget kommer inn»
 «Tistaelva blues»
 «Som på film»
 «Rett ut av månen»

Eksterne lenker 

Musikkalbum fra 2008
Onkel Tuka-album
Omar Østli

Steinar Omar Østli (født 7. august 1970) er en norsk gitarist, låtskriver og vokalist.

Østli, som startet sin karriere i bandet Yesterday´s Rain, er også kjent som gitarist i Onkel Tuka, The Salmon Smokers, Belfast Express, Bobben Roll´s Brennevinstrio, Tor Brynildsen Band og Hege Brynildsen Band.  I 2007 ga han ut sitt første soloalbum, Ingens mann. Plate nummer to, 1750 Halden, kom i 2011. I 2015 (11. desember) kom utgivelse nummer tre, «Hvite netter».  I 2016 ga han ut to album, 1752 Halden og Oppover. I 2018 kom samleplaten med bandet Yesterday´s Rain: "Message To Your Heart (1986-1996)". Han har samarbeidet med artister som Henning Kvitnes, Luke Elliot, Iain Matthews, Tor Brynildsen, Hege Brynildsen, Torgeir & Kjendisene og Paal Flaata.

Albumet Central pensjonat utkom i 2020, og singelen «Ny deal» ble utgitt i 2021. I juli 2022 skrev Omar Østli sangen «Dumme mann» sammen med Gøran Grini.

Diskografi 
Album
 Ingens mann (2007)
 1750 Halden (2011)
 Hvite netter (2015)
 1752 Halden (2016)
 Oppover (2016)
 10 sanger (2017)
 Klart skip (2019)
 Central pensjonat (2020)

Singler
 Ville veier (2006)
 Oppover (2016)
 Bandittenes julebord (2017)
 «Klart skip» (2019)
 «Ny deal» (2021)
 «Dumme mann» (2022)

Onkel Tuka 
 Geriljagospel (2006)
 Hotell Hellman (2008)
 Hvit honning (2011)
 Woodys verden – en hyllest til Woody Guthrie 100 år (2012)
 Musekongen blues (2013)
 Geriljagospel – The Tandberg Tapes (2016)
 Klokkene ringer (2017)
 Sinnabrus blues (Et familiealbum) (2018)

Some Velvet Evening 
 The Songs of Lee Hazlewood (2000)

The Salmon Smokers
Album
The Never-Ending Coconut Experience (2017)
Singler/EP-er
So Long, Marianne/Sisters of Mercy (2017), med Lars Lillo-Stenberg

Halden Electric 
 Women (2013)

Deltar på 
 Ian Senior: The Affair (2001)
 Torgeir & Kjendisene: Tørst (2003)
 Torgeir & Kjendisene: Skål! – Beste 21 partyslagere (2004)
 Jan Vardøen: Songs From a Blue Country (2005)
 Julemusikk: Jul i Halden 2006 (2006)
 NorskAmerikaner: Cowboy & indianer Sessions Vol. 1 (2007)
 Tor Brynildsen: Tor Brynildsen (2007)
 Paal Flaata: Table Full of Lonely People (2008)
 Paal Flaata: Old Angel Midnight (2008)
 Julemusikk: Jul i Halden 2010 (2010)
 Henning Kvitnes: Ingen tid å miste (2012)
 Hege Brynildsen: Hege (2012)
 Paal Flaata: Wait By the Fire – Songs of Chip Taylor (2012)
 Henning Kvitnes: Jada, vi elsker... (2014)
 Hege Brynildsen: Till Harry (2014)
 New Jordal Swingers: 11 sanger (2014)
 Julemusikk: Jul i Halden 2014 (2014)
 The Unforgiven: In Due Time (2015)
 Luke Elliot: Trouble (2015)
 Rem & Rem: Hustavler (2015)
 Luke Elliot: Dressed for the Occasion (2015)
 Raga Rockers-hyllest: Sannhet på boks – en hyllest til Raga Rockers (2015)*
 Hege Brynildsen: When My Man Comes Around (2015)
 Tor Brynildsen: 60 Years of Rock'n'Roll (2016)
 Paal Flaata: Love and Rain: The Athletic Sessions (2017)
 Yesterday's Rain: Message to Your Heart (1986–1996) (2017)
 Luke Elliot: The Big Wind (2020)
 Hege Brynildsen: Blue Birds Black Knights,  (2021)

Referanser 

Norske gitarister
Norske sangere
Norske låtskrivere
Fødsler i 1970
Enns

Enns er en by i den østerrikske delstaten Oberösterreich. Byen har 11 281 innbyggere (2010) og ligger 281 moh ved elven Enns, hvor denne danner grensen til Niederösterreich og dessuten munner ut i Donau.

Byen Enns kaller seg om enn omstridt, Østerrikes eldste by. Tildelingsbrevet med byrettigheter fra 1212 oppbevares i bymuseen. 

I byen finnes flere gamle og interessante bygninger:  den gotiske Pfarrkirche (1308–43), rådhuset (1547) det 60 meter høye bytårnet (1554–68) og slottet Ennsegg (1565), hvor Napoleon bodde i tre dager. St.-Laurenz-Basilikaen eller Lorchbasilikaen i bydelen Lorch med synlige utgravninger fra Lauriacum, en betydelig romersk by på dette sted, langs limes.

Byen var den første Cittaslowbyen i Østerrike.

Eksterne lenker 
 

Byer i Oberösterreich
Byer ved Donau